
ДОКЛАД
Относно: Наблюдение на изпълнение на мерките за предотвратяване, намаляване или възможно най-пълно компенсиране на предполагаемите неблагоприятни последствия върху околната среда и човешкото здраве по Програма ИНТЕРРЕГ VI-A Румъния -България  2021 – 2027, за периода от ноември 2022 г. до декември 2025 г.
I. Основание за изготвяне на доклада
Настоящият доклад се изготвя в изпълнение на Мярка 1 от Становище по екологична оценка № 11-5/2022 г. на Министерството на околната среда и водите за съгласуване на Програма ИНТЕРРЕГ VI-А Румъния – България 2021–2027.
Докладът има за цел да представи предприетите действия по наблюдение и контрол на въздействието върху околната среда и човешкото здраве при изпълнението на Програмата, както и степента на прилагане на мерките, определени в становището по екологична оценка, за периода ноември 2022 г. – декември 2025 г.
Докладът е изготвен от дирекция „Управление на териториалното сътрудничество“ към Министерството на регионалното развитие и благоустройството - Национален орган на програма ИНТЕРРЕГ VI-A Румъния - България 2021-2027.
Управляващ орган на програмата е Министерството на развитието, благоустройството и администрацията на Румъния. 
II. Обхват на доклада 
Наблюдението и контролът обхващат дейностите свързани с изпълнение на приоритетите на допустимата българска територия по Програма ИНТЕРРЕГ VI-А Румъния – България 2021–2027 - осемте български области: Видин, Монтана, Враца, Плевен, Велико Търново, Русе, Силистра и Добрич.
Приоритети на Програмата:
Приоритет 1 „Добре свързан регион“ (Цел на политиката 3)
· Специфична цел 3.2: подобряване на железопътната свързаност и условията за навигация по р. Дунав; развитие на интелигентна и интермодална мобилност, вкл. достъп до TEN-T.
Приоритет 2 „По-зелен регион“ (Цел на политиката 2)
· Специфична цел 2.4: Насърчаване на адаптирането към изменението на климата, предотвратяване на риска от бедствия, екосистемни подходи.
· Специфична цел 2.7: Защита и опазване на природата, биологичното разнообразие и зелената инфраструктура; намаляване на замърсяването.
Приоритет 3 „Образован регион“ (Цел на политиката 4)
· Специфична цел 4.2: Равен достъп до приобщаващи услуги в областта на образованието, вкл. за уязвими групи; развитие на дистанционно и електронно обучение.
Приоритет 4 „Интегриран регион“ (Цел на политиката 5)
· Специфична цел 5.2: Интегрирано социално-икономическо и екологично местно развитие, устойчив туризъм по маршрута EuroVelo 6. 
III. Напредък по изпълнението на Програмата
Програмата навлиза в четвъртата година на изпълнение. Сключени са общо 40 договора за субсидия по четирите приоритетни оси. Приключила е оценката на проектните предложения по Пета покана; предстои тяхното одобрение от Комитета за наблюдение (КН).
Определените мерки от Становище по екологична оценка № 13-6/2022 г. на Министъра на МОСВ се отчитат на два основни етапа: (1) изготвяне и публикуване на покани – насоки за кандидатстване и договаряне; (2) сключване на договори за субсидия и изпълнение на инвестиционните проекти.

IV. Публикувани покани по Програмата
По Програмата са обявени седем покани за набиране на проектни предложения. Обобщена информация е представена в таблицата по-долу:

	Покана
	Приоритет / Специфична цел
	Бюджет
	Одобрени проекти
	Статус

	Покана 1
	Приоритети 1 и 2 – стратегически проекти
	66,875,000 €
	DISMAR, STREAM 2
	Сключени договори

	Покана 2
	Приоритет 2 – Зелен регион (СЦ 2.4 и 2.7)
	44,126,000 €
	11 проекта
	Сключени договори

	Покана 3
	Приоритет 3 – Образован регион (СЦ 4.2)
	16,903,966 €
	23 проекта
	Сключени договори

	Покана 4
	Приоритет 2 – Зелен регион (СЦ 2.4)
	Нереализиран бюджет от П2
	5 проекта
	Сключени договори

	Покана 5
	Приоритет 2 (СЦ 2.7) – биоразнообразие
	–
	–
	В процес на одобрение от КН

	Покана 6
	Приоритет 1 (СЦ 3.2) – стратегически проекти
	3,995,926 € (DANRISS 2)
	1 проект
	Сключен договор

	Покана 7
	Приоритет 4 – Интегриран регион (ИТС)
	56,250,000 €
	11 концепции (в разработка)
	Активна до 30.06.2026


4.1. Първа покана – Стратегически проекти (Приоритети 1 и 2)
Одобрени стратегически проекти:
1. DISMAR – подобряване на навигацията и безопасността по долното течение на Дунав чрез иновативна система за маркиране (одобрен чрез писмена процедура на КН, януари 2024 г.)
1. STREAM 2 – хармонизиране на процедурите за спешно реагиране между България и Румъния; 
Екологични изисквания в Насоките за кандидатстване:
1. Инвестиционните дейности да бъдат съобразени с изискванията за ОВОС по приложимото национално законодателство
1. При необходимост – представяне на положително решение по ОВОС или становище на компетентния орган
1. Съответствие с Плановете за управление на речните басейни (ПУРБ) и Плановете за управление на риска от наводнения (ПУРН)
Съгласно зададените в Насоките за кандидатстване изисквания проектите трябва да са в съответствие с целите на устойчивото развитие, зелените обществени поръчки, Новия Европейски Баухаус, както и с мерките и индикаторите, съгласно ОВОС 
Включени са следните приложения:
· Приложение A7 – Самооценка за съответствие с принципа „Да не се нанася значителна вреда“ (DNSH); 
· Приложение B4 - Споразумение за опазване на околната среда; 
· Приложение B5 - Доклад за въздействието върху околната среда; 
· Приложение B6 - Анализ на въздействието върху околната среда на проекта; 
· Приложение B7- Оценка на очакваните въздействия от изменението на климата; декларацията на партньора и докладът за независима проверка, ако се изисква допълнително (отворен формат, решение на партньора).
4.2. Втора покана – Зелен регион (Приоритет 2, Специфични цели 2.4 и 2.7)
Одобрени проекти: 11
В Насоките за кандидатстване са включени задължителни екологични приложения:
1. Приложение A7 – Самооценка за съответствие с принципа „Да не се нанася значителна вреда“ (DNSH) 
1. Приложение E – Мерки и индикатори за смекчаване на въздействието върху ОС (SEA)
1. Приложение B4 – Environmental agreement (за проекти с инфраструктурни дейности)
1. Приложения B5, B6, B7 – ОВОС, анализ на въздействието върху ОС, климатична устойчивост
Според зададените в Насоките за кандидатстване изисквания, предпочитани са решения, основани на природата (заливни низини, залесяване, естествено задържане на вода) пред твърда/сива инфраструктура. Проектите трябва да са в съответствие с целите на Зеления пакт, Стратегията на ЕС за биоразнообразие 2030 и Националната рамка по Натура 2000. (Насоки за кандидатстване по Втора покана за проектни предложения - 2.3. Допустими индикативни дейности / Eligible indicative types of actions)

4.3. Трета покана – Образован регион (Приоритет 3, Специфична цел 4.2)
Одобрени проекти: 23 проекта 
Включени са задължителни екологични приложения: 
· Приложение A7 - Самооценка за съответствие с принципа „Да не се нанася значителна вреда“ (DNSH);
· Приложение E -  Мерки за предотвратяване, намаляване и ограничаване на неблагоприятните въздействия и показатели по Стратегическата екологична оценка (SEA); 
· Приложение B4 - Документ за екологично съгласуване; 
· Приложение B5 - Доклад за оценка на въздействието върху околната среда (ОВОС); 
· Приложение B6 - Оценка на очакваните въздействия от изменението на климата, декларация от партньора и доклад от независима проверка.
Съгласно Насоките за кандидатстване проектите трябва да са съобразени с изискванията на Новия Европейски Баухаус, инициатива, която свързва Европейския зелен пакт с ежедневието и жизнените пространства. Приносът към Стратегията на Европейския съюз за Дунавския регион (EUSDR), Зеления пакт на ЕС и Териториалната програма на ЕС 2030 трябва да бъде доказан и подробно описан във формуляра за кандидатстване, с ясно посочване на приоритетната област, към която проектът допринася. Дейностите по проекта трябва да допринасят за една от шестте екологични цели и да са в съответствие с целите „Не нанасяне на значителни вреди“:
· Смекчаване на изменението на климата
· Адаптиране към изменението на климата
· Устойчиво използване и опазване на водните и морските ресурси
· Предотвратяване и контрол на замърсяването
· Преход към кръгова икономика
· Защита и възстановяване на биоразнообразието и екосистемите
4.4. Четвърта покана – Зелен регион, адаптиране към климата (Приоритет 2, Специфична цел 2.4) 
Повтаря Втора покана. Подкрепят се два вида проекти:
1. Меки мерки – строителен/инфраструктурен компонент под 50% от бюджета
1. Инвестиционни дейности – инфраструктурен компонент ≥ 50% от бюджета
Одобрени проекти: 5
Включени са задължителни екологични приложения по модела на втора покана: 
· Приложение A7 - Самооценка за съответствие с принципа „Да не се нанася значителна вреда“ (DNSH); 
· Приложение E - Мерки за предотвратяване, намаляване и ограничаване на неблагоприятните въздействия и показатели по Стратегическата екологична оценка (SEA);
· Приложение  B4 - Документ за екологично съгласуване; 
· Приложение B5 -  Доклад за оценка на въздействието върху околната среда (ОВОС); 
· Приложение B6 - Оценка на очакваните въздействия от изменението на климата, декларация от партньора и доклад от независима проверка.
4.5. Пета покана – Биоразнообразие и зелена инфраструктура (Приоритет 2, Специфична цел 2.7)
Поканата е насочена към опазване на природата, биоразнообразието и намаляване на замърсяването. Предстои одобрение на резултатите от оценката - от КН.
Специфичните изисквания в Насоките за кандидатстване са описани в раздел 2.3 „Допустими дейности“:
1. Ограничаване на изкуственото обработване на почвата; твърдите настилки задължително се заменят с водопропускливи повърхности;
1. Предпочитани са проекти с ниска нужда от поддръжка и естествена устойчивост на екосистемите;
1. Забрана за инвазивни растителни видове; защита на опрашителите съгласно Инициатива на ЕС за опрашителите;
1.  Задължително засаждане на минимум 5 дървета от местни видове на обществени пространства;
1. Включване на зелени критерии в тръжните процедури; ограничаване на въглеродния отпечатък;
1. Промоционалните материали са ограничени до екологични опции (памучни/ленени чанти, дървени моливи, хартиени бележници).
В Насоките за кандидатстване са включени следните екологични приложения:
· Приложение A7 - Самооценка за съответствие с принципа „Да не се нанася значителна вреда“ (DNSH);
· Приложение E -  Мерки за предотвратяване, намаляване и ограничаване на неблагоприятните въздействия и показатели по Стратегическата екологична оценка (SEA); 
· Приложение B4 - Документ за екологично съгласуване; 
· Приложение B5 - Доклад за оценка на въздействието върху околната среда (ОВОС); 
· Приложение B6 - Оценка на очакваните въздействия от изменението на климата, декларация от партньора и доклад от независима проверка.

4.6. Шеста покана – Стратегически проекти (Приоритет 1, Специфична цел 3.2) 
Сключен е договор за стратегическия проект DANRISS 2 – „Засилени инспекции по р. Дунав чрез изкуствен интелект и интеграция на данни“, с партньор Изпълнителна агенция „Морска администрация“. Проектът интегрира инструменти и нови сензори за:
· Мониторинг на замърсяването на водите чрез сензори и софтуерни решения;
· Дигитализация на корабните инспекции и обмен на данни между България и Румъния;
· Анализ на риска чрез използване на изкуствен интелект;
Включени са задължителни екологични приложения:
· Приложение A7 - Самооценка за съответствие с принципа „Да не се нанася значителна вреда“ (DNSH); 
· Приложение  B4 - Документ за екологично съгласуване; 
· Приложение B5 -  Доклад за оценка на въздействието върху околната среда (ОВОС); 
· Приложение B6 - Оценка на очакваните въздействия от изменението на климата, декларация от партньора и доклад от независима проверка.
4.7. Седма покана – Интегриран регион (Приоритет 4, Интегрирана териториална стратегия)
Срок за кандидатстване: 30.06.2026 г.
Поканата е в рамките на одобрената Интегрирана териториална стратегия (от май 2024 г.) и подкрепя интегрирани дейности за устойчиво социално-икономическо развитие, базирани на велосипедния маршрут EuroVelo 6. След покана за проектни концепции (януари – април 2025 г.), 11 проектни идеи са поканени за разработване в пълни проектни заявления (поканата е публикувана на 02.03.2026 г.).
Насоките за кандидатстване включват приложения, съответстващи на изискванията на МОСВ:
1. Приложение E - Мерки за предотвратяване, намаляване и ограничаване на неблагоприятните въздействия и показатели по Стратегическата екологична оценка (SEA);
1. Приложение A7 - Самооценка за съответствие с принципа „Да не се нанася значителна вреда“ (DNSH); 
1. Приложение J – Приложимо национално и европейско законодателство (неизчерпателен списък);
V. Общи екологични изисквания към всички покани
5.1. Принцип „Да не се нанася значителна вреда“ (DNSH) 
Всички проектни дейности са задължени да спазват принципа DNSH по отношение на екологичните цели на ЕС. Принципът „Да не се нанася значителна вреда“ (Do No Significant Harm – DNSH) изисква всеки проект, финансиран от ЕС, да не нарушава околната среда по време на своето изпълнение. Бенефициентите попълват задължителна декларация или анализ (DNSH оценка) още при кандидатстване. В документацията се описва как дейността (например строителство или покупка на техника) ще избегне негативното въздействие върху околната среда. (Приложение AG_I. DNSH)
5.2. Климатична устойчивост
Всеки кандидат представя „Документация за климатична устойчивост“ (максимум 30 стр.), фокусирана върху адаптацията към климатичните промени, и съответна декларация.
5.3. Зелени практики и обществени поръчки
1. Проекти за обновяване или ново строителство на сгради изискват решения за енергийна ефективност и Възобновяеми Енергийни Източници (ВЕИ)
1. Въведени са допълнителни зелени критерии при тръжните процедури  Зелени обществени поръчка)
1. Насърчава се интегрирането на ценностите на инициативата „Нов европейски Баухаус- устойчивост , естетика (красота) и приобщаване 
5.4. Оценка на въздействието върху околната среда (ОВОС / SEA)
1. Проектите следват индикаторите от Доклада за стратегическа екологична оценка (Приложение AG_E Мерки за смекчаване на въздействието и индикатори по SEA и други екологични аспекти)
1. Българските партньори декларират, че съобразяват дейностите с националното екологично законодателство
5.5. Биоразнообразие и символични зелени ангажименти
1. Задължително засаждане на минимум 5 дървета от местни видове за всеки проект
1. Забрана за чужди и инвазивни растителни видове
VI. Изпълнение на сключените договори за субсидия
Съгласно информация от Съвместния секретариат на Програмата (отразена в таблицата по-долу, стр.11 - Таблица 11-1 Предложени показатели за наблюдение на въздействието от изпълнението на програмата) отчетените постигнати стойности към настоящия момент, са 0 за всички показатели. Нито един от договорените проекти все още не е финализирал изпълнението си (предвидено е първите 3 проекта да приключат изпълнението си до края на юни 2026 г.), няма отчетено въздействие върху околната среда (постижението за всички показатели е 0).
Партньорите ще представят окончателните доклади, които включват подробно приложение с постиженията си по отношение на показателите за ОВОС, в рамките на 5 месеца от тяхното финализиране, съгласно Ръководството за изпълнение на проекти. В съответния момент ще бъде регистриран  напредъкът в отчетеното постигане на показателите за SEA.
VII. Механизми за наблюдение и контрол
В Наръчника за управление на проекти по Програмата е описана процедурата за наблюдение и контрол. Текущите проверки се извършват от Съвместния секретариат (СС) и имат за цел да гарантират качеството на изпълнението.
7.1. Видове проверки от СС / Управляващия орган
· Проверка на физическия напредък чрез анализ на показателите от всеки отчет по проекта
· Проверки на място – особено за проекти с инвестиции в оборудване, инфраструктура и строителни работи
· Проверки на разходите – документни проверки на фактури и подкрепящи документи
· Проверка на документацията за контролна работа, извършена от националните контрольори (само от УО)
7.2. Допълнителни проверки
Въз основа на оценка на риска, УО може по всяко време да извършва допълнителни проверки с цел предотвратяване и разкриване на потенциални нередности, включително измами.
7.3. Екологичен мониторинг
Извършва се оценка и мониторинг на инвестиционните проекти по отношение на мерките за опазване на околната среда и съответствието им с изискванията на Становището по екологична оценка на МОСВ.

VIII. Прилагане на мерките от Становище по екологична оценка № 11-5/2023 г. на МОСВ при изпълнение на Програма ИНТЕРРЕГ VI-A Румъния-България 2021-2027

В изпълнение на изискването по т. 1 от мерките за наблюдение и контрол при прилагането на Програмата, след изтичане на първия тригодишен период от прилагането им беше извършен преглед на изпълнението на предвидените мерки за предотвратяване, намаляване и ограничаване на възможните неблагоприятни последици върху околната среда.
По информация на Съвместния секретариат (изпратена по електронна поща на 18.06.2026 г.), след извършен анализ на реализираните проектни дейности, процедурите за подбор и изпълнението на приложимите екологични изисквания, към настоящия момент не са установени значителни неблагоприятни въздействия върху компонентите на околната среда и човешкото здраве, произтичащи от изпълнението на Програмата
1


Таблица 11-1 Предложени показатели за наблюдение на въздействието от изпълнението на програмата
	Екологична цел
	Индикатор
	Действия, които ще бъдат наблюдавани
	Цел
	Мерна единица
	Мониторинг
	Постижение

	Общи
	МОН1
	Делът на разходите за мерки за опазване на околната среда в общата стойност на проектите
	Всички действия, особено А1
	>0%
	Процент
	Мерките за опазване на околната среда са M1-M9.

	24,05 % (17 373 855,10 евро разходи, включени в ЕФРР, в сравнение със стойността на договорените проекти по ЕФРР от 72 249 327,78 евро)

	RЕО 1
Биоразнообразие
	МОН2
	Брой екологични анализи за оценка на въздействието на различните варианти за реализиране на ветроходен проект
	А2
	>0
	Брой
	Да се гарантира, че всяко решение се основава на анализ на околната среда
	0 (няма екологичен анализ. Избраните проекти, изпълняващи действия за подобряване на корабоплаването, предвиждат „меки“ мерки или закупуване на оборудване без въздействие върху околната среда)

	
	МОН3
	
	A1, A13 по избор A3 и A11
	100%
	Брой
	Важи само за проекти, стартирани след одобрение на програмата
	0 % (няма докладвани случаи от партньорите по проекта )

	
	МОН4
	Брой случаи, в които е било необходимо да се защитят/преместят гнезда/убежища на птици и прилепи и/или да се инсталират изкуствени убежища/гнезда
	
	>0
	
	
	0 (няма докладвани случаи от партньорите по проекта)

	REO 4 Почви
	МОН5
	Обща загубена площ на почвата в резултат на прилагането на предложените действия
	А1 А3 А12 и А13
	Колкото е възможно по-малък
	Квадратни метри
	Равно на общата новопостроена площ
	0 (докладвано от партньорите по проекта)

	
	МОН6
	Общата площ на новосъздадените зелени пространства в резултат на изпълнението на предложените действия
	
	Колкото е възможно по-голям
	Квадратни метри
	Равна на общата площ с растителност на всеки обект на проекта
	0 (докладвано от партньорите по проекта)

	RЕО 6
Атмосферен въздух
	МОН7
	Брой зарядни станции за електрически превозни средства, реализирани в рамките на проекти, насочени към организиране на обекти с туристически потенциал
	А13
	>0
	Брой
	
	9 станции (от които 4 в България: RoBg00252 – 1 станция за PP2, RoBg00177 – 2 станции за PP2, RoBg0071 - 1 станция за PP2)

	REO 14 Кръгова икономика
	МОН8
	Дял на проектите, в които са разработени планове за управление на отпадъците
	А1 А12 А 13
	>0%
	Процент
	От общия брой проекти, съдържащи строителни работи
	0 (не са предвидени планове за управление на отпадъците в рамките на избраните проекти)




